JUDETUL DÂMBOVIŢA

COMUNA CORNĂŢELU
PRIMAR
                                                                    Nr. 5461/20.10.2023
REFERAT DE APROBARE
al proiectului de hotărâre privind aprobarea situațiilor deosebite pentru care se acordă ajutoare de urgență din bugetul local al comunei Cornățelu, județul Dâmbovița
               Având în vedere : art. 28 din Legea nr. 416/2001, cu modificările și completările ulterioare, primarii pot acorda ajutoare de urgență familiilor și persoanelor care se află în situații de necesitate cauzate de calamități naturale, incendii, accidente, precum și pentru alte situații deosebite, stabilite prin hotărâre a consiliului local.
             Ținând cont de : art. 11, art. 15, alin. (3), art. 16 și art. 129 din Legea asistenței sociale nr. 292/2011, cu modificările și completările ulterioare, art. 41-48 din Hotărârea Guvernului nr. 50/2011 privind aprobarea Normelor metodologice de aplicare a prevederilor Legii nr. 416/2001 privind venitul minim garantat, cu modificările și completările ulterioare.
               Ajutoarele de urgență reprezintă o formă suplimentară sau de substituire a veniturilor individuale sau familiale, în vederea asigurării unui nivel de trai minimal, precum și o formă de sprijin în scopul promovării incluziunii sociale și a creșterii calității vieții anumitor categorii de persoane ale căror drepturi sociale sunt prevăzute expres de legislația în vigoare. 
             Față de cele arătate mai sus, am inițiat un proiect de hotărâre privind aprobarea situațiilor deosebite pentru care se acordă ajutoare de urgență din bugetul local al comunei Cornățelu, județul Dâmbovița și propun adoptarea acestuia așa cum a fost inițiat.

